ร้านนี้หาง่ายค่ะ ตามGPSวงในได้เลย เข้าได้2ทาง จะมาทางซอยสุขุมวิท33(fuji supermarket) หรือ ซอยข้างEmquartierก็ได้ นั่งรถไฟฟ้ามาสะดวกสุดเดินไม่ไกล ร้านเป็นตึกแถวค่ะ ไม่กว้างเท่าไหร่ มี2ชั้น แต่ถ้านั่งชั้น 2ต้องลงมาตักอาหารชั้นล่าง 

พอเดินเข้ามาก็จองโต๊ะไว้ก่อนแล้วไปสั่งอาหารกับพนักงานพร้อมจ่ายเงินเลยค่ะ หลังจากนั้นก็หยิบถาดตักเครื่องเคียงได้ตามใจชอบ ไม่อั้นค่ะ เครื่องเคียงมีหลายอย่างหมุนเวียนไปเรื่อยๆ เช่น ผัดผัก ไข่ต้ม ผักดอง สลัด แกงกะหรี่ ซุปมิโซะ น้ำชาด้วย ส่วนอาหารหลักเค้าจะมาเสริฟ์ให้ที่โต๊ะค่ะ วันนี้สั่งหมูชุบแป้งทอด รสชาติใช้ได้ค่ะเป็นรสญี่ปุ่นแท้ๆแต่เนื้อหมูเหนียวไปหน่อย แต่ชอบเครื่องเคียงค่ะ อร่อยดี พอทานเสร็จก็ยกจานไปเก็บเองด้วยค่ะ เค้ามีชั้นวางให้

สรุป ชอบมากค่ะ ย่านนี้คงหาอาหารญี่ปุ่นแท้ๆราคาประมาณนี้ค่อนข้างยาก มีเครื่องเคียงเติมได้เรื่อยๆ ลูกค้าส่วนใหญ่จะเป็นคนญี่ปุ่นค่ะ ถ้ามาช่วงเที่ยงคนก็จะเยอะนิดนึงอาจจะไม่มีที่ค่ะ

**รีวิวนี้เป็นความเห็นส่วนตัว อยากรู้ต้องลองเอง**